### Beslutningstema

I denne sag besluttes, om [adresse] skal udbydes til salg, under hvilke vilkår og til hvilken mindstepris.

### Historik

[adresse] 10 i [adresse] husede tidligere byens lokale brandværn, hvor brandværnet kunne have sprøjte og materiel. Efter [adresse] 10 i [adresse] blev nedlagt som brandstation, har det fungeret som lagerplads for Vejvæsenet. Det har senest været udlejet til Johnny Lund. Bygningen har stået tom siden 2017.

### Sagsfremstilling

Ejendommen består af 3 matrikler, matr. 467, 466 og 58 [adresse] ejerlav.

Bygningsparcellen, matr. nr. 467 er 983 m² og består foruden bygningen af græsplæne, parkeringsplads og træer. Bygningen er 50 m². Den er indrettet med et større rum, toilet samt indgangsparti. Den opvarmes ved elvarme og fremstår velholdt i pænt murværk og med nyere tag. Dog er der en sætningsskade på den vestlige længe.

Matr. nr. 58 med et areal på 13.932 m² er beliggende tæt ved bygningsparcellen og består udelukkende af skov – primært løvtræer.

Matr. nr. 466 med et areal på 2.861 m² er beliggende et stykke fra ejendommen, og er ligeledes beplantet med træer, som en del af et større skovområde.

Et salg skal ifølge udbudsbekendtgørelsen ske i offentligt udbud til markedsprisen.

Det foreslås kun at sælge matr. 467.

Forvaltningen har indhentet 2 vurderinger på ejendommen: Mikkelsens Ejendomskontor har vurderet den til 85.000 kr., mens EDC har vurderet den til 50.000 kr.

Det foreslås på baggrund af de 2 vurderinger, at ejendommen udbydes til salg til en mindstepris på 50.000 kr.

Det foreslås, at forvaltningen selv udbyder ejendommen til salg.

Et frasalg af bygningen vil have positiv effekt på opgaven med at nedbringe kommunalt ejede m² (Facility Management). Det vil give en bruttobesparelse på 50 m² og en årlig besparelse på driftsbudgettet på 5669 kr. i forhold til 2021.

### Økonomi

Et salg vil give en indtægt på min. 50.000 kr. (Der afregnes ikke moms af salg af bygningen)

Udgifter til landinspektør for frastykning af matr. 466 og 58 Døstrup anslået 15.000 kr.

Samlet forventet indtægt 35.000 kr.

Driftsudgift i 2021 5.669 kr.

### Lovgrundlag

Udbudsbekendtgørelsen, Kommunestyrelseslovens §68 og Kommunalfuldmagtsreglerne.

### Direktøren for Teknik, Klima og Beskæftigelse indstiller,

at [adresse] udbydes til salg til en mindstepris på 50.000 kr.,

at ejendommen udbydes til salg i offentligt udbud i 4 uger,

at salgsindtægten tilføres jordforsyningens ramme, og

at indstillingen videresendes til Kommunalbestyrelsen.

Beslutning fra Økonomiudvalget, 10. februar 2022, pkt. 14:

Indstillingen anbefales.

Werner Christoffersen deltog ikke i mødet.

### Beslutning

Indstillingen godkendt.